open-index/open-wikipedia-markdown huggingface dataset:
Rania av Jordan

**Rania av Jordan** (født **Rania al Yassin** 31. august 1970 i Kuwait by) er gift med kong Abdullah II og er dronning av Jordan. 

## Bakgrunn
Rania kommer fra en palestinsk familie og vokste opp i Kuwait. Hun har utdannelse i bedriftsledelse fra American University in Cairo. 

Etter fullført utdannelse arbeidet hun en tid for Citibank. Hun flyttet så til Amman i Jordan der hun begynte i dataselskapet Apple. Her traff hun sin framtidige ektemann. Ekteskapet ble inngått i juni 1993.

## Dronning
Rania ble dronning da hennes mann arvet tronen i 1999. Som dronning har hun fremmet kvinners og barns rettigheter og har tatt til motmæle mot æresdrap. I 1995 etablerte hun Jordan River Foundation til støtte for vanskeligstilte barn og fattige familier.

Hun ble i 2011 regnet blant verdens 100 mest innflytelsesrike kvinner av tidsskriftet *[[Forbes]]*. Fra konservativt hold i Jordan er Rania kritisert for å ha for mye makt.

I 2010 utga hun barneboken *The Sandwich Swap*.

## Barn
Kong Abdullah og dronning Rania har fire barn:
* Prins Hussein, født 28. juni 1994 
* Prinsesse Iman, født 27. september 1996 
* Prinsesse Salma, født 26. september 2000 
* Prins Hashem, født 30. januar 2005 

## Utmerkelser
Rania har mottatt en rekke ordener. Hun er ridder av den svenske Serafimerordenen og i 2000 ble hun utnevnt til storkors av St. Olavs Orden.

## Referanser


## Eksterne lenker
*
Skagøya (Vengsøya)

**Skagøya**, eller egentlig store og lille Skagøya, er to små øyer i Tromsø kommune, de ligger like nord for Vengsøya, i Vengsøyleia sør for Musvær. Ved øyene ligger også den mindre Hjortholmen. Begge øyene har høgeste punkt på om lag 25 moh. Øyene er ubebodde og ubebygde.
…and then there were three…

***…and then there were three…*** er det niende studioalbumet fra det engelske progressiv rock-bandet Genesis, utgitt i april 1978. Dette er, som albumets tittel hentyder, bandets første album som trio etter at Steve Hackett forlot bandet i 1977. Platecoveret er designet av Hipgnosis.

Dette albumet markerte et skille i bandets historie på flere måter. Som trio begynte de å skrive sanger som var mer radiovennlig og melodisk enn tidligere. For første gang fikk bandet en stor hit i både Storbritannia og USA, med singelen «Follow You, Follow Me». Albumet solgte også bra og solgte for første gang til gullplate i USA.

Selv om Genesis nå beveget seg fra den progressive rocken og til konvensjonell rock og pop, er det allikevel en del elementer fra sjangeren på dette albumet. Men de lange, episke komposisjonenes tid var forbi for Genesis sin del.

## Sporliste

# «Down and Out» (Tony Banks/Phil Collins/Mike Rutherford) – 5:26
# «Undertow» (Tony Banks) – 4:46
# «Ballad of Big» (Tony Banks/Phil Collins/Mike Rutherford) – 4:50
# «Snowbound» (Mike Rutherford) – 4:31
# «Burning Rope» (Tony Banks) – 7:10
# «Deep in the Motherlode» (Mike Rutherford) – 5:15
# «Many Too Many» (Tony Banks) – 3:31
# «Scenes from a Night's Dream» (Tony Banks/Phil Collins) – 3:30
# «Say It's Alright Joe» (Mike Rutherford) – 4:21
# «The Lady Lies» (Tony Banks) – 6:08
# «Follow You, Follow Me» (Tony Banks/Phil Collins/Mike Rutherford) – 3:59

## Ny-utgivelser
*2007 – hybrid SACD / CD / DVD (remaster med nye mikser og ekstramateriell) – Virgin

## Personell
*Phil Collins – vokal, trommer, perkusjon
*Tony Banks – keyboard, vokal
*Mike Rutherford – bass, gitarer, basspedal

## Eksterne lenker
*
Duke (album)

***Duke*** er det tiende studioalbumet fra det engelske rock-bandet Genesis, utgitt i mars 1980. Genesis fortsetter med dette albumet sitt stilskifte fra progressiv rock til en mer kommersiell og konvensjonell rock/pop-stil. 

Dette albumet har i etterkant blitt kalt både bandets første pop-album og bandets siste progrock-album. Elementene fra progressiv rock er her i redusert grad på sanger som for eksempel «Duchess» og «Duke's Travels», mens de radiovennlige sangene, som blant andre albumets hit-singeler «Misunderstanding» og «Turn It on Again», er i klart flertall selv om også «Turn It on Again» inneholder enkelte typiske prog-elementer.

Det vil være en liten overdrivelse å kalle albumet for et konseptalbum, men det finnes klart en rød tråd både musikalsk og tekstmessig her. Sangene «Behind the Lines», «Duchess», «Guide Vocal», «Turn It on Again», «Duke's Travels» og «Duke's End» ble sågar opprinnelig skrevet som en mer eller mindre sammenhengende suite, men ble delt opp for å slippe sammenligninger med de «gamle» episke komposisjonene som for eksempel «Supper's Ready». Under konsertene på den påfølgende turneen spilte bandet faktisk disse sangene i sekvens.

## Sporliste
Alle sangene er skrevet av Tony Banks, Phil Collins og Mike Rutherford, unntatt hvor annet er notert.

# «Behind the Lines» – 5:31
# «Duchess» – 6:26
# «Guide Vocal» – (Banks) 1:35
# «Man of Our Times» (Rutherford) – 5:34
# «Misunderstanding» (Collins) – 3:13
# «Heathaze» (Banks) – 4:59
# «Turn It on Again» – 3:50
# «Alone Tonight» (Rutherford) – 3:56
# «Cul-de-sac» (Banks) – 5:05
# «Please Don't Ask» (Collins) – 4:01
# «Duke's Travels» – 8:40
# «Duke's End» – 2:08

## Personell
*Phil Collins: vokal, trommer, perkusjon, programmering av trommemaskin
*Tony Banks: keyboard, 12-strengers gitar
*Mike Rutherford: bass, gitarer, vokal
### Studiomusiker
*David Hentschel – vokal 

## Ny-utgivelser
*2007 – hybrid SACD / CD / DVD (remaster med nye mikser og ekstramateriell) – Virgin

## Eksterne lenker
*
Skien fritidspark

**Skien fritidspark** er et aktivitets- og idrettsanlegg som ligger i Skien. Anlegget er bygget rundt Skienshallen, og omfatter blant annet håndballbaner, badeanlegg, innendørs klatreanlegg, utendørs klatreanlegg, Himalaya Park, isstadion, ishall, kunstgressbane, tennisbaner, skibakke/ terrengpark med heis, lysløype, turløyper, frisbeegolf, lekeplass og Sportellet.  Hjalmar Johansen videregående skole avdeling Fritidsparken  holder også til på anlegget.

Anlegget ble åpnet av statsminister Jens Stoltenberg i juni 2008.

## Eksterne lenker
*
Gilbert Godsmark

**Gilbert Godsmark** (1877–1901) var en engelsk fotballspiller, som spilte for Newton Heath i 1900.

Newton Heath (senere Manchester United) kjøpte Godsmark for £40 fra Ashton FC i januar 1900. Dette var klubbens aller første spillerkjøp. Karrieren hans i Newton Heath ble kort siden han ble kalt opp i British Army etter tre måneder. Da hadde han spilt ni kamper og scora tre mål for Newton Heath.

Han var med i boerkrigen i Sør-Afrika, og døde etter ni måneder, i februar 1901. Han ble bare 24 år gammel.

## Referanser
Skagøya

**Skagøya**, **Skagøy** eller **Skagøyni** er navnet på flere steder i Norge:

*Skagøya (Vengsøya)
*Skagøya (Rebbenesøya)
*Skagøyni (Austrheim)
Leslie Hofton

**Leslie Hofton** (født 3. mars 1888 i Sheffield, død januar 1971) var en engelsk fotballspiller som spilte i to perioder for Manchester United.

Begynte karrieren i Kiveton Park, før han gikk til Glossop North End AFC via Worksop Town FC og Denaby United FC i april 1908. I 1910 kjøpte Manchester United ham for £1000, som den første i klubbens historie. Den forrige dyreste spilleren var Alex Bell for £700 i 1903. 

Debuten hans kom 19. februar 1911 mot Newcastle United. Så forlot han klubben gratis i 1913. Videre brøt første verdenskrig ut et år senere, og et år etter at den var ferdig, ble han igjen Manchester United-spiller. Han spilte der i to og et halvt år. Til sammen spilte han 19 kamper for United. Han ble solgt til Denaby Main i februar 1922.
## Referanser
Skagøya (Rebbenesøya)

**Skagøya** er ei øy i Tromsø kommune. Øya ligger like sør for Rebbenesøya, øst for Risøya, vest for Ringvassøya og ved det sørlige innløpet til Skagøysundet. Skagøya er bebygd.
Grindøya

**Grindøya**, egentlig **Store Grindøya**, er ei øy i Tromsø kommune. Øya ligger i Sandnessundet, like ved Tromsøya i øst, Kvaløya i vest og Håkøya i nord. Grindøya er ei flat skogkledd øy. Av bebyggelse har øya bare noen få hytter. Grindøya ligger i et naturreservat og med unntak av et par steder er det ferdselsforbud på øya i perioden 1. mai til 30. juni.

## Eksterne lenker
* Forskrift om fredning av Grindøysundet naturreservat, Tromsø kommune, Troms.
* Bent Svinnungs padleside om Grindøya
9. serierunde i 2. divisjon avdeling 4 2009

**9. serierunde i 2. divisjon avdeling 4 2009** startet 13. juni og ble avsluttet 15. juni med tre kamper.


## Resultater

## Eksterne lenker
* 2. divisjon avdeling 4 2009: Terminliste og resultater på altomfotball.no
The Fame

***The Fame*** er debutalbumet til den amerikanske musikeren Lady Gaga. Albumet ble gitt ut i Canada og noen europeiske land i august 2008 av Interscope Records. En revidert utgave med nye sanger og annerledes sporliste ble utgitt 15. november 2008 i Australia, og 28. oktober 2008 i USA. Sporlisten ble revidert igjen da den ble utgitt 9. januar 2009 i Irland og 12. januar 2009 i Storbritannia. Albumet har nådd som nummer 4 på *[[Billboard|Billboard 200]]* listen, og som nummer 1 på *[[Billboard]]* sin Top Electronic Albums-liste og i mange andre land. Det har blitt sertifisert som platina av Recording Industry Association of America for album sending i overskudd av en million eksemplarer i USA.

De første to singelene fra *The Fame* ble begge internasjonale hits. Den første singelen, «Just Dance», toppet listene i over 10 land. Den neste singelen, «Poker Face», ble en enda større suksess, og nådde som nummer 1 i over 20 land. Andre singler på albumet er «Eh, Eh (Nothing Else I Can Say)», «LoveGame», og «Paparazzi».

## Sporliste
### Standard utgave
*Denne utgaven ble utgitt i [[Canada]], noen [[Europa|europeiske]] land, [[Australia]] og [[New Zealand]].*
#«Just Dance» (feat. Colby O'Donis) (Lady Gaga, RedOne, Aliaune Thiam) – 4:04
#«LoveGame» (Lady Gaga, RedOne) – 3:33
#«Paparazzi» (Lady Gaga, Rob Fusari)– 3:28
#«Poker Face» (Lady Gaga, RedOne) - 3:59
#«Eh, Eh (Nothing Else I Can Say)» (Lady Gaga, Martin Kierszenbaum) – 2:56
#«Beautiful, Dirty, Rich» (Lady Gaga, Fusari) – 2:54
#«The Fame» (Lady Gaga, Kierszenbaum) – 3:44
#«Money Honey» (Lady Gaga, RedOne, Bilal Hajji) – 3:08
#«Again Again» (Lady Gaga, Fusari) – 3:06
#«Boys Boys Boys» (Lady Gaga, RedOne) – 3:22
#«Brown Eyes» (Lady Gaga, Fusari) – 4:05
#«Summerboy» (Lady Gaga, Brian Kierulf, Josh Schwartz) – 4:16
#;Canadiske iTunes, Australske, og utvalgte europeiske bonussanger
#«I Like It Rough» (Lady Gaga, Kierszenbaum) – 3:24
#«Disco Heaven» (Lady Gaga, Rob Fusari, Tom Kafafian) – 3:41

## Referanser


## Eksterne lenker
*
Abacab

***Abacab*** er det ellevte studioalbumet fra det engelske rock-bandet Genesis, utgitt i september 1981. Dette albumet markerer definitivt bandets stilskifte, fra å være et av verdens ledende progressiv rock-band på 1970-tallet til å bli et av verdens ledende rock/pop-band på 1980- og 1990-tallet. *Abacab* ble det første Genesis-albumet som solgte til platinaplate i USA. 

Genesis var nå godt i gang med sin nye musikalske retning, med et album som solgte enormt over hele verden. Bandets rykte som hit-makere, ble etablert med dette albumet med dets hit-singler «No Reply At All», «Keep It Dark» og «Man on the Corner». 

## Sporliste
Alle sangene er skrevet av Tony Banks/Phil Collins/Mike Rutherford, unntatt hvor annet er notert.

# «Abacab» – 7:02
# «No Reply at All» – 4:40
# «Me and Sarah Jane» (Tony Banks) – 6:00
# «Keep It Dark» – 4:32
# «Dodo/Lurker» – 7:30
# «Who Dunnit?» – 3:23
# «Man on the Corner» (Phil Collins) – 4:27
# «Like It or Not» (Mike Rutherford) – 4:57
# «Another Record» – 4:29

## Personell
*Phil Collins: vokal, trommer, perkusjon 
*Tony Banks: keyboard
*Mike Rutherford: bass, gitarer
### Studiomusikere
*Earth, Wind & Fire: messingblåseinstrumenter

## Ny-utgivelser
*2007 – hybrid SACD / CD / DVD (remaster med nye mikser og ekstramateriell) – Virgin

## Eksterne lenker
*
Three Sides Live

***Three Sides Live*** er et konsertalbum og fra det engelske rock-bandet Genesis, utgitt i juni 1982. Innspillingene er hentet fra forskjellige turnéer, men hoveddelen ble innspilt høsten 1981 under bandets *[[Abacab]]*-turné.

## Sporliste
Alle sangene er skrevet av  Tony Banks/Phil Collins/Mike Rutherford, unntatt hvor annet er notert.

### CD 1
# «Turn It on Again» – 5:16
# «Dodo/Lurker» – 7:19
# «Abacab» – 8:47
# «Behind the Lines» – 5:26
# «Duchess» – 6:43
# «Me & Sarah Jane» (Tony Banks) – 5:59
# «Follow You, Follow Me» – 4:58

### CD 2
# «Misunderstanding» (Phil Collins) – 4:06
#Medley: – 11:53 (Tony Banks/Phil Collins/Peter Gabriel/Steve Hackett/Mike Rutherford) 
## «In the Cage»
## «The Cinema Show»
## «The Colony of Slippermen (Arrival – A Visit to the Doktor – Raven)» 
# «Afterglow» (Tony Banks) – 5:14
# «One for the Vine» (Tony Banks) – 11:04
# «The Fountain of Salmacis» (Tony Banks/Phil Collins/Peter Gabriel/Steve Hackett/Mike Rutherford) – 8:37
# «It»/«Watcher of the Skies»* (Tony Banks/Phil Collins/Peter Gabriel/Steve Hackett/Mike Rutherford) – 7:22

## Musikere
*Phil Collins: vokal, trommer, perkusjon
*Tony Banks: keyboard, vokal
*Mike Rutherford: bass, gitar, vokal

### Turnémusikere
*Daryl Stuermer: gitar, bass
*Chester Thompson: trommer

**«It/Watcher of the Skies»**:
*Phil Collins: vokal, trommer, perkusjon
*Tony Banks: keyboard, vokal
*Steve Hackett: gitar
*Mike Rutherford: bass, gitar
**Turnémusiker**
*Bill Bruford: trommer
Åsnes og Våler

**Åsnes og Våler** er en tidligere kommune i Hedmark som ble skilt ut fra Hof i 1849.

Kommunen ble i 1854 delt i kommunene Åsnes (3 677 innbyggere) og Våler (3 410 innbyggere).

Kommunen hørte til under Hedemarkens amt, senere Hedmark fylke mens det eksisterte.
Genesis (Genesis-album)

***Genesis*** er det tolvte studioalbumet fra det engelske rock-bandet Genesis, utgitt i oktober 1983. Med dette albumet ble bandets status som millionselgere og hitmakere sementert. Fire av sangene fra albumet ble utgitt som singler, og alle fire havnet høyt oppe på listene i Storbritannia og USA. 

Med singelene «Mama», «That's All», «Illegal Alien» og «Taking It All Too Hard» solgte Genesis plater som få andre på begynnelsen av 1980-tallet. Flere av sangene er preget av 1980-tallets typiske lydbilde innen pop, med synthesizere og trommemaskin som fremtredende instrumenter. Albumet ble variert mottatt av bandets fans da enkelte mente at det kommersielle hadde tatt fullstendig overhånd, mens andre igjen mente dette var kvalitetspop. Uansett hadde bandet nå skaffet seg millioner av nye fans.

Dette albumet ble utgitt på et tidspunkt da MTV var den viktigste TV-kanalen for markedsføring av musikk, og Genesis ble snart kjent for den høye kvaliteten på sine musikkvideoer.

## Sporliste
Alle sangene er skrevet av Tony Banks/Phil Collins/Mike Rutherford.

# «Mama» – 6:46
# «That's All» – 4:23
# «Home by the Sea» – 5:08
# «Second Home by the Sea» – 6:09
# «Illegal Alien» – 5:14
# «Taking It All Too Hard» – 3:56
# «Just a Job to Do» – 4:45
# «Silver Rainbow» – 4:28
# «It's Gonna Get Better» – 4:59

## Personell
*Phil Collins: vokal, trommer, perkusjon, trommemaskin
*Tony Banks: synthesizer, vokal
*Mike Rutherford: bass, gitarer, vokal

## Ny-utgivelser
*2007 – hybrid SACD / CD / DVD (remaster med nye mikser og ekstramateriell) – Virgin

## Eksterne lenker
*
Invisible Touch

***Invisible Touch*** er det trettende studioalbumet fra det engelske rock-bandet Genesis, utgitt i juni 1986. Dette var bandets mest kommersielle og mestselgende album, med over 15 millioner solgte kopier verden over. Hele fem av åtte sanger på albumet ble utgitt som singler, og alle havnet høyt oppe på listene i Storbritannia og USA. Singelen «Invisible Touch» ble den første og eneste singelen fra Genesis som toppet singellistene i USA. De fem andre hit-singelene var «Land of Confusion», «Tonight, Tonight, Tonight», «Throwing It All Away» og «In Too Deep».

Med sangen «Domino» ville Genesis også gi noe til sin eldre fan-skare med en sang som var helt i tråd med bandets tidligere progressiv rock-stil. I «Land of Confusion» synges det om den kalde krigen og om daværende statsoverhode i USA, Ronald Reagan og i Sovjetunionen, Mikhail Gorbatsjov, med en appell om at de må tenke på resten av menneskeheten før de «trykker på knappen». Spesielt minneverdig er sangens musikkvideo, der handlingen og figurene er laget av gjengen bak Spitting Image. 

Det ble laget musikkvideoer til samtlige av singlene, som gikk på «heavy rotation» på musikk-kanalen MTV i 1986 og 1987.

Albumet omtales som bandets mest kommersielle (sammen med forløperen *[[Genesis (Genesis-album)|Genesis]]*) og fikk en del negative anmeldelser. Bandet turnerte med musikk fra albumet i 1986 og 1987.

Disturbed utga i 2005 sin egen versjon av «Land of Confusion» på deres album *Ten Thousand Fists*.

## Sporliste
All musikken er skrevet av Tony Banks/Phil Collins/Mike Rutherford. 

# «Invisible Touch» (tekst: Phil Collins) – 3:27
# «Tonight, Tonight, Tonight» (tekst: Phil Collins) – 8:53
# «Land of Confusion» (tekst: Mike Rutherford) – 4:45
# «In Too Deep» (tekst: Phil Collins) – 4:58
# «Anything She Does» (tekst: Tony Banks) – 4:07
# «Domino» (tekst: Tony Banks) – 10:42
## «In the Glow of the Night»
## «The Last Domino»
# «Throwing It All Away» (tekst: Mike Rutherford) – 3:49
# «The Brazilian» (instrumental) – 4:49

## Personell
*Phil Collins: vokal, trommer, perkusjon
*Tony Banks: keyboard, vokal
*Mike Rutherford: gitarer, bass, vokal

## Ny-utgivelser

*2007 – hybrid SACD / CD / DVD (remaster med nye mikser og ekstramateriell) – Virgin

## Referanser


## Eksterne lenker
*
We Can’t Dance

***We Can't Dance*** er det fjortende studioalbumet fra det engelske rock-bandet Genesis, utgitt i november 1991. Dette er det siste studioalbumet fra bandet der Phil Collins medvirker. Albumet er et av bandets mest solgte, med over fire millioner solgte kopier bare i USA. 

Hele seks av sangene fra albumet ble utgitt som singler, og alle havnet høyt oppe på de britiske og amerikanske hit-listene; «No Son of Mine», «Tell Me Why», «Hold On My Heart», «I Can't Dance», «Jesus He Knows Me» og «Never a Time».

## Sporliste
All musikken er skrevet av Tony Banks, Phil Collins og Mike Rutherford.

# «No Son of Mine» (tekst: Phil Collins) – 6:39
# «Jesus He Knows Me» (tekst: Phil Collins) – 4:16
# «Driving the Last Spike» (tekst: Phil Collins) – 10:08
# «I Can't Dance» (tekst: Phil Collins) – 4:01
# «Never a Time» (tekst: Mike Rutherford) – 3:50
# «Dreaming While You Sleep» (tekst: Mike Rutherford) – 7:16
# «Tell Me Why» (tekst: Phil Collins) – 4:58
# «Living Forever» (tekst: Tony Banks) – 5:41
# «Hold on My Heart» (tekst: Phil Collins) – 4:37
# «Way of the World» (tekst: Mike Rutherford) – 5:39
# «Since I Lost You» (tekst: Phil Collins) – 4:09
# «Fading Lights» (tekst: Tony Banks) – 10:17

## Personell
*Phil Collins: vokal, trommer, perkusjon
*Tony Banks:  keyboard
*Mike Rutherford: gitarer, bass

## Ny-utgivelser
*2007 – hybrid SACD / CD / DVD (remaster med nye mikser og ekstramateriell) – Virgin

## Eksterne lenker
*
Rieseltall

Et **rieseltall** er i matematikken et odde naturlig tall *k* hvor heltallene på formen *k*·2*n*−1 er sammensatte for alle naturlige tall *n*.

Med andre ord, når *k* er et rieseltall, er alle medlemmer av følgende sett sammensatte:

:\left\{\,k 2^n - 1 : n \in\mathbb{N}\,\right\}.

I 1956 viste den svenske matematikeren Hans Riesel at det er et uendelig antall heltall *k* slik at *k*·2*n*−1 ikke er primtall for noe heltall *n*. Han beviste at tallet 509203 har denne egenskapen, i likhet med 509203 pluss alle positive heltall ganget med 11184810.

Et tall kan vises å være et rieseltall ved å oppgi dets "dekningssett". Et dekningssett er et sett små primtall der hvert medlem i en sekvens kan deles på minst et av disse primtallene. De eneste beviste rieseltall under en million har de følgende dekningssett:

* 509203×2*n*−1 har dekningssett {3, 5, 7, 13, 17, 241}
* 762701×2*n*−1 har dekningssett {3, 5, 7, 13, 17, 241}
* 777149×2*n*−1 har dekningssett {3, 5, 7, 13, 19, 37, 73}
* 790841×2*n*−1 har dekningssett {3, 5, 7, 13, 19, 37, 73}
* 992077×2*n*−1 har dekningssett {3, 5, 7, 13, 17, 241}.

**Rieselproblemet** består av å fastslå det laveste rieseltallet. Det er ikke funnet noe dekningssett for noen *k* mindre enn 509203, derfor er det antatt at dette er det laveste rieseltallet. Likevel er det funnet 65 lavere verdier av *k* som kun har gitt sammensatte tall for alle *n* man har testet. De laveste av disse er 2293, 9221, 23669, 31859, 38473, 40597, 46663, 65531, 67117 og 74699. 

## Se også
*Sierpinskitall

## Eksterne lenker
* Riesel Sieve Project
* Riesel search
BMV Industri

**BMV Industri AS**, også kjent som **Borkenes mekaniske verksted**, var en industribedrift som holdt til på Borkenes i Kvæfjord kommune, og seinere på Stangnes i Harstad kommune. Den ble slått konkurs 4. november 2011.

Bedriften ble etablert på Borkenes i 1912. Verkstedet flytta fra Borkenes og fra et tilhørende verkstedlokale i Straumen, og tok inn i nye, moderne lokaler i Harstad i 2007. I forbindelse med flyttinga ble navnet endra fra Borkenes mekaniske verksted, til BMV Industri AS.

Bedriften produserte utstyr i rustfritt stål for fiskeindustrien, blant annet totalløsninger for både land- og havbasert fiskeforedling, samt nisjeprodukter for olje- og offshorevirksomheten. BMV Industri utvikla også vanntanker og drivstofftanker for Forsvaret. Bedriften står bak produksjonen av frihetsmonumentet Trinigon 3 i Narvik.

Daglig leder Jan-Are Gudbrandsen var eneaksjonær fra 2003, da bedriften ble redda fra konkurs.

## Referanser
Sierpinskitall

I matematikken er et **Sierpinskitall** et odde naturlig tall *k* hvor heltallene på formen *k*·2*n*+1 er sammensatte for alle naturlige tall *n*.

Med andre ord, når *k* er et Sierpinskitall, er alle medlemmer av følgende sett sammensatte:

:\left\{\,k 2^n + 1 : n \in\mathbb{N}\,\right\}.

Tall i dette settet med odde k og hvor k er mindre enn 2n kalles Proth-tall.

I 1960 viste den polske matematikeren Wacław Sierpiński at det er et uendelig antall heltall *k* slik at *k*·2*n*−1 ikke er primtall for noe heltall *n*. 

## Kjente Sierpinskitall
Rekken av *kjente* sierpinskitall begynner med:

    78557, 271129, 271577, 322523, 327739, 482719, 575041, 603713, 903983, 934909, 965431, …

Tallet 78557 ble bevist å være et sierpinskitall av John Selfridge i 1962, som viste at alle tall på formen 78557·2n+1 har en faktor i dekningssettet {3, 5, 7, 13, 19, 37, 73}. Et annet eksempel er 271129 som har dekningssettet {3,5,7,13,17,241}. Alle kjente sierpinskitall har liknende dekningssett.

## Sierpinskiproblemet
**Sierpinskiproblemet** består i å finne det laveste sierpinskitallet. 78557 er det antatt laveste, men for å bevise dette, må man vise at alle oddetall lavere enn 78557 *ikke* er sierpinskitall. I november 2007 var det bare seks kandidater som ikke var eliminert. Prosjektet "Seventeen or Bust" jobber med å teste disse gjenstående tallene.

## Se også
Rieseltall

## Eksterne lenker
* The Sierpinski problem: definisjon og status
* Sierpinski's Composite Number Theorem hos MathWorld
* The Prime Sierpinski Problem, et relatert problem.
History

**History** (tidligere **The History Channel**) er en kringkastingskanal som spesialiserer seg på historiske og samtidshistoriske emner, Den er eid i fellesskap av A&E Networks, som eier den amerikanske History-kanalen og britiske Sky, Programmene sendes i all hovedsak på engelsk med regionalt tilpassede undertekster.

## History Scandinavia
**History Scandinavia** er en TV-kanal som sender programmer relatert til historie, som for eksempel dramatiseringer av historiske hendelser og dokumentarer. Språket er engelsk, men de fleste programmene har undertekster tilgjengelig på norsk, svensk, finsk og dansk i de respektive land. 

Kanalen er et joint venture mellom British Sky Broadcasting og eieren av The History Channel i USA, A&E Television Networks. Kanalen startet sendingene 1. februar 2007, og distribueres i Norge av Canal Digital.

En HDTV-versjon av kanalen ble lansert 13. desember 2007. HDTV-kanalen har egen sendeplan separat fra moderkanalen. Den amerikanske versjonen av The History Channel var tidligere tilgjengelig i Norden, distribuert av Viasat. Kanalen ble fjernet fra Viasats tilbud da de lanserte sin egen historie-kanal Viasat History i november 2004. 

## H2
Historys søsterkanal, H2, ble lansert i Norge 12. november 2014 som en faktabasert underholdningskanal. Kanalen beskrives som en naturlig forlengelse av History, med programmer som skal gå i dybden på temaer som blant annet vitenskap, millitærhistorie, eldre og moderne kulturer og historie og konspirasjonsteorier.

## Referanser


## Eksterne lenker
*
Zaļo un Zemnieku savienība

**Zaļo un Zemnieku savienība** («Unionen av grønne og bønder», *ZZS*), er den nest største partigruppa i Latvias parlament, Saeima.

ZZS blei grunnlagt som en valgallianse mellom Den latviske bondeunionen og Latvias grønne parti forut for parlamentsvalget i 2002. Alliansen fikk 9,5 prosent av stemmene og 12 av de 100 plassene i Saeima. I mars 2004 blei Indulis Emsis fra Latvias grønne parti landets statsminister. Han er den første fra et grønt parti som noen gang har blitt et lands statsminister. 

I parlamentsvalget i 2006 fikk ZZS 16,7 prosent av stemmene og 18 mandater. 

Partiet gikk deretter inn i en koalisjonsregjering under Ivars Godmanis fra partiet *[[Latvias vei]]*, men etter at regjeringa gikk inn for kraftige innsparinger på grunn av den internasjonale finanskrisa, så dreiv ZZS fram Godmanis avgang i februar 2009. 

Sponsoren bak unionen er Aivars Lembergs, borgermester i Ventspils. Lembergs blir regna som en av landets tre store næringslivsoligarker. Han blei arrestert i mars 2007 på grunn av en korrupsjonssak og satt i husarrest til februar 2008. 

## Referanser

## Eksterne lenker
*
Kvæfjordeidet

**Kvæfjordeidet** er et eid som går mellom Kvæfjorden og Harstad i Troms. Fylkesvei 83 går over eidet.

På Kvæfjordeidet finnes en del utmarksslåtter tilhørende gårdene på Vikeland i Kvæfjord, og også enkelte myrområder. Eidet er et utgangspunkt for skigåere vinterstid.

Kvæfjordeidet var et av stedene, hvor det på 1960-tallet ble vurdert å lokalisere flyplass for Harstad og områdene rundt. Valget falt tilslutt på Evenes.

## Referanser
Seconds Out

***Seconds Out*** er et dobbelt konsertalbum fra det engelske progressiv rock-bandet Genesis, utgitt i oktober 1977. Dette er bandets andre konsertalbum etter utgivelsen av *[[Genesis Live]]* i 1973. Innspillingene ble foretatt under bandets *[[Wind & Wuthering]]*-turné i 1976 og 1977.

På grunn av at Phil Collins nå måtte konsentrere seg mest om å synge etter at Peter Gabriel forlot bandet i 1975, måtte det hyres inn ekstra mannskap for å håndtere trommer og perkusjon under konsertene. Det var ikke hvem-som-helst de fikk med seg: først Bill Bruford fra Yes og King Crimson og senere Chester Thompson fra Weather Report. Bruford spiller på «The Cinema Show», mens Thompson spiller på resten av sangene på dette albumet.

*Seconds Out* regnes i ettertid som bandets farvel til sjangeren progressiv rock, og allerede det påfølgende studioalbumet, *[[...And Then There Were Three...]]*, bar bud om et stilskifte for Genesis, med kortere sanger i konvensjonell rock og pop-stil.

## Sporliste
Alle sangene er skrevet av Tony Banks/Phil Collins/Peter Gabriel/Steve Hackett/Mike Rutherford, unntatt hvor annet er notert

# «Squonk» (Banks/Rutherford) – 6:39
# «The Carpet Crawlers» – 5:27
# «Robbery, Assault and Battery» (Banks/Collins) – 6:02
# «Afterglow» (Banks) – 4:29
# «Firth of Fifth» – 8:56
# «I Know What I Like (In Your Wardrobe)» – 8:45
# «The Lamb Lies Down on Broadway»/«The Musical Box» (avslutningssekvensen) – 8:17
## «The Lamb Lies Down on Broadway» – 4:59
## «The Musical Box» (avslutningssekvensen) – 3:18
# «Supper's Ready» – 24:33
# «The Cinema Show» – 10:58
# «Dance on a Volcano» (Banks/Collins/Hackett/Rutherford) – 4:24
# «Los Endos» (Banks/Collins/Hackett/Rutherford) – 7:14

## Personell
*Phil Collins:  vokal, trommer, perkusjon
*Tony Banks:  Hammondorgel, piano, Mellotron, el. gitarer, synthesizer, vokal
*Steve Hackett: gitarer
*Mike Rutherford: – gitarer, bass, basspedal, synthesizer, vokal  
### Turnémusikere
*Bill Bruford: trommer og perkusjon
*Chester Thompson: trommer og perkusjon
Aimar August Sørenssen

**Aimar August Sørenssen** er navnet til flere personer:

*Aimar Sørenssen, politiker 
*Aimar Sørenssen (viseadmiral), viseadmiral og sjef for sjøforsvaret.
Skienshallen

**Skienshallen** er en idrettshall i Skien som sto ferdig i 1968, og som på den tiden var Norges største idrettshall. I 1975 ble EM i turn arrangert i hallen, og under dette mesterskapet fikk blant annet Nadia Comăneci sitt gjennombrudd. I dag er Skienshallen en del av Skien fritidspark.

## Referanser


## Eksterne lenker
* Nye Skienshallen – Skien kommunes nettsider
Potamocoridae

* *[[Coleopterocoris]]*
* *[[Potamocoris]]*

**Potamocoridae** er en gruppe av insekter som tilhører tegene, en gruppe av nebbmunner. 
Gruppen omfatter 8 kjente arter fordelt på to slekter fra Mellom- og Sør-Amerika.

## Utseende
Små (2,5–3&nbsp;mm), ovale teger, de ligner på små vannrøvere (Naucoridae) bortsett fra at antennene er små men synlige.

## Levevis
De finnes i rennende ferskvann. De er rovdyr som lever av små, virvelløse dyr.

## Systematisk inndeling
Potamocoridae er systematisk plassert i gruppen vannteger (Nepomorpha), sammen med: vannskorpioner, kjempevannteger, Ochteridae, paddeteger, buksvømmere, vannrøvere, Aphelocheiridae, Pleidae, ryggsvømmere og Helotrephidae
Noen klassifikasjoner regner Potamocoridae som en undergruppe av vannrøvere (Naucoridae), men det er også ting som tyder på at slektskapet mellom de to ikke er særlig nært.
Et latinsk familienavn ender med *...idae*, og et navn på en overfamilie på  *...oidea*.

* Nebbmunner (Hemiptera)
** delgruppe **[[teger]]** (Heteroptera) 
*** gruppe **[[vannteger]]** (Nepomorpha)
**** overfamilie Aphelocheiroidea 
***** familien **Potamocoridae**
****** slekten *[[Coleopterocoris]]* Hungerford
******* *[[Coleopterocoris hungerfordi]]* De Carlo
******* *[[Coleopterocoris kleerekopeni]]* Hungerford
******* *[[Coleopterocoris nelsoni]]* Sá Longo, Ribeiro & Nessiman, 2005
******* *[[Coleopterocoris plaumanni]]* De Carlo
******* *[[Coleopterocoris usingeri]]* De Carlo
****** slekten *[[Potamocoris]]* Hungerford

## Kilder
* Sá Longo, R., Ribeiro, J.R.I. og Nessiman, J.L. (2005) A new species of *Coleopterocoris* Hungerford from Southeastern Brazil, with notes on *C. hungerfordi* De Carlo and *C. kleerekopeni* Hungerford (Hemiptera, Heteroptera, Potamocoridae). Zootaxa 1016: 39-47. http://www.mapress.com/zootaxa/2005f/z01016p047f.pdf
* Schuh, R.T. og Slater, J.A. (1995) *True Bugs of the World. 35. Potamocoridae.* http://books.google.no/books?id=wmSc-2KDmZ4C&pg=PA122&lpg=PA122&dq=Potamocoridae&source=bl&ots=6qEti-1zbD&sig=rRTuNiVJ1UeDderReK8bD0kUwWE&hl=no&ei=-ec1Ss24E4WxsAbu3qSjCQ&sa=X&oi=book_result&ct=result&resnum=2

## Eksterne lenker
* 
* Norsk Entomologisk forening – for deg som vil lære mer om insekter.
Carta Marina

***Carta marina*** (latinsk for «sjøkart») er et kart tegnet av den svenske presten Olaus Magnus og trykt i Venezia i 1539. Det er regnet for å være det tidligste noenlunde riktige kartet over landene i Norden. *Carta marina* er overdådig illustrert med vesener og forestillinger fra landenes folkeliv og folketro.

## Historikk
Veggkartet er omkring 1,70 meter høyt og 1,25 meter bredt. Det ble tegnet av Olaus Magnus (Olof Månsson, 1490–1557), svensk naturforsker, etnograf og titulærbiskop i Uppsala, over en periode på rundt tolv år fram mot 1539. Han tegnet kartet på sitt kontor i Venezia, der det ble skåret ut som tresnitt, trykt og utgitt.

Kartet inneholder folketro, detaljer og navn. Magnus har prøvd å illustrere folk og natur i ulike deler av Norden. Det er verdt å merke seg at i Nordsjøen og andre hav er det tegnet inn kraker og andre havmonstre som sjøfarende kunne møte på. Det finnes bare et tidligere kart over Skandinavia (*Skandia* eller  *Schondia*), tegnet av Jakob Ziegler. Andre kart fins, men det er uvisst om de er ekte middelalderkart. Omkring 1574 forsvant *Carta marina* uten spor. Lenge ble kartet regnet som tapt. I 1886 ble det funnet igjen på Hof- und Staatsbiliothek i München av Oscar Brenner, og der er kartet fremdeles. I 1961 ble en annen kopi funnet i Sveits. Uppsala universitet fikk tak i kartet året etter. Dette kartet er lagret på Carolina Rediviva i Uppsala.

På kartet er grensene til Norge og Danmark ikke helt riktig inntegnet, men kartet anses likevel som det mest nøyaktige kartet over Norden fra middelalderen.

Navnet *Carta marina* er latinsk og utgjør den første delen av kartets fullstendige overskrift: *Carta marina et Descriptio septemtrionalium terrarum ac mirabilium rerum in eis contentarum, diligentissime elaborata Annon Domini 1539 Veneciis liberalitate Reverendissimi Domini Ieronimi Quirini*, det vil si «Sjøkart og beskrivelse av de nordiske landene og minneverdige ting der. Nøyaktig og utførlig nedtegnet i Venezia i året 1539 med generøs hjelp av den ærverdige Herren og patriarken Hieronymus Quirini».

Olaus Magnus utga i 1555 sitt patriotiske 20-bindsverk *[[Historia de Gentibus Septentrionalibus]]*, «De nordiske folkenes historie», der han forteller videre om mange av de folkelige forestillingene som er illustrert på kartet.

## Eksterne lenker
* 
* Geografiens och de geografiska upptäckternas historia
* Ocean Eddies in the 1539 Carta Marina by Olaus Magnus  Artikkel fra tidsskriftet Oceanography
* Carta Marina Skildring av kartet
* Carta Marina James Bell Ford Library, Minnesota
* Artikkelen ''Olaus Magni'' Nordisk familjebok
Oslo Bach-kor

**Oslo Bach-kor** (**OBK**)  er et norsk oratoriekor. OBK ble etablert i 1988 av musikeren Iver Kleive, og har siden starten samarbeidet med en rekke av Norges fremste profesjonelle sangere og musikere. Koret

oppfører årlig flere av de store kirkemusikalske verkene.

## Dirigentskifte i 2025
Grunnleggeren Iver Kleive har (per 2025) vært korets dirigent i 37 år.

Fra høsten 2025 er Marius Skjølaas engasjert som ny kunstnerisk leder etter Iver Kleive.

## Utgivelser
* 1998: *Jeg synger julekvad*
* *Juleevangeliet* (medvirkende). Oratorium og CD med samme tittel, utgitt av Iver Kleive og Kirkelig Kulturverksted.

## Referanser

## Eksterne lenker
* 
*
Den polske politiske krisen i 1968

**Den polske politiske krisen i 1968** (også kjent i Polen som «Mars 1968» eller «Mars-hendelsene», polsk: «Marzec 1968» eller «wydarzenia marcowe») beskriver de store protestene fra studenter og intellektuelle mot den kommunistiske regjeringen i Polen, undertrykkelsen fra sikkerhetstjenesten og den påfølgende sovjetiske anti-semittiske kampanjen. Hendelsene skjedde i samme tidsperiode som Prahavåren i nabolandet Tsjekkoslovakia.

Bølgen av antisemittisme startet av de kommunistiske makthavere for å avlede den offentlige oppmerksomheten resulterte i den siste store jødiske utvandring fra Polen. Før kampanjen hadde landet 40 000 jøder; innen noen få år var det mindre enn 5000 igjen.
Årets länsförfattare

**Årets länsförfattare** i Örebro län er en svensk litteraturpris som årlig blir delt ut av Regionförbundet Örebro sammen med arrangøren av Bokmässan Örebro Slott.
## Liste over prisvinnere

## Eksterne lenker
* Årets länsförfattare, bokmässan i Örebro
Cardona

**Cardona** er et tettsted i Catalonia i Spania som ligger ca. 90 km nordvest for Barcelona. Stedet er kjent for å ha Festningen i Cardona, og har i overkant av 5000 innbyggere.
## Eksterne lenker
*
Chiese

**Chiese** er en elv i regionen Trentino-Alto Adige/Südtirol i Nord-Italia. Den har sitt utspring i Adamello-Presanella-Alpene og renner ca. 110 km før den renner sammen med Oglio i nærheten av byen Montirone i Lombardia

Elvas utspring ligger i Val di Fumo, en dal i Adamello-Presanella-fjellgruppen på rundt 2500 meters høyde. Derfra renner den gjennom Val di Daone og Val Sabbia i provinsen Trento, og passerer gjennom byer som Daone, Praso og Barghe.

Chiese-elvens nedbørfelt dekker et område på omtrent 1600 kvadratkilometer og er preget av et typisk alpint og prealpint landskap, med trange daler og bratte skråninger i de øvre delene, som gradvis går over i bredere daler og slakere skråninger i de nedre delene. 

Historisk sett har Chiese-elven spilt en viktig rolle i utviklingen av regionen ved å levere vann til vanning, drive møller og støtte lokale industrier som gruvedrift og metallurgi.

Økologisk sett er elven og dens sideelver hjemsted for en rekke fiskearter, blant annet brunørret, marmorørret (Salmo marmoratus) og harr. Spesielt marmorørreten er en bevaringsverdig art som finnes i visse sideelver til Chiese.

Elvebassenget har også et mangfoldig dyre- og planteliv, blant annet i flere verneområder og naturreservater, som Adamello-Brenta naturpark og Stelvio nasjonalpark.

I likhet med mange andre elver i regionen har Chiese imidlertid stått overfor utfordringer knyttet til forurensning, habitatforringelse og påvirkning fra menneskelig aktivitet, som vannkraftproduksjon og vannuttak til landbruks- og industriformål.

I de senere årene har det blitt gjort en innsats for å forbedre den økologiske statusen til elven og dens sideelver, med tiltak som tar sikte på å gjenopprette habitater langs elvebredden, forbedre vannkvaliteten og fremme bærekraftig forvaltningspraksis.

## Referanser
Sophies Minde

**Sophies Minde** kan vise til:

* Sophies Minde Ortopedi, ortopedisk verksted.
* Sophies minde (Bergen), fredet lyststed i Bergen.
Berthel Ulrichsen

**Berthel Schrøder Ulrichsen** (født 15. april 1901 i Skien, død 25. februar 1977) var en norsk fotballspiller. Han spilte senterforward for Odd og ble norgesmester tre ganger, i 1922, 1924 og 1926. Han er kjent blant annet for sitt hat-trick i cupfinalen i 1926. Ulrichsen hadde tidligere notert seg for to scoringer i finalen i 1924 og ett mål i finalen i 1922. Foruten spill for Odd hadde han også opphold i Oslo-klubbene Strong og Gjøa.

For Norges landslag scoret han mot Sverige i den ene landskampen han fikk (1923). Ulrichsen var en glimrende skytter og bommet i løpet av sin karriere kun på ett av de 53 straffesparkene han tok.

## Referanser




## Eksterne lenker
*
Årets värmlandsforfatter

**Årets värmlandsforfatter** (Svensk navn: *Årets värmlandsförfattare*) er en litteraturpris som ble innstiftet i 2003. Stifterne av prisen var Länsbiblioteket i Värmland og Föreningen för värmländsk litteratur.

## Liste over prisvinnere

## Eksterne lenker
*  Årets värmlandsforfatter Föreningen Värmlandslitteratur
George Hunter (fotballspiller)

**George Hunter** (født 1885 i Peshawar, Britisk India (nåværende Pakistan), død februar 1934) var en engelsk fotballspiller. I sine tidlige dager spilte han for Aston Villa, Oldham Athletic og Chelsea FC.

Han spilte to sesonger i Manchester United, fra mars 1914 til kontrakten ble kansellert i januar 1916. Da han ble kjøpt fra Chelsea ble han kjøpt for £1300, som da var det meste Manchester United hadde betalt for en spiller. Han spilte 23 kamper og scora to mål for United.

## Referanser
Årets ledarbok

**Årets ledarbok** var en svensk litteraturpris som ble delt ut årlig av Kooperativa ledares förbund (KLF), KF Biblioteket og Kooperativa institutet (Koopi). Prisen ble gitt til en viktig lederbok som løftet fram ny kunnskap om hvilke faktorer som påvirker hvordan man oppnår et bra arbeidsklima. Siste prisutdeling var i 2007. Prisen ble nedlagt i 2009.

## Liste over prisvinnere
* 2007 *Chefen och medarbetaren*. Christer Ackerman (Ederlids)
* 2006 *Pocket Coachen samt Tio verktyg för Coaching och personlig utveckling, Tio verktyg för Bättre möten, Tio verktyg för Chefen, Tio verktyg för Verksamhetsutveckling* av Lena Börjeson (Metoda)
* 2005 *Framtiden är inte vad den brukade vara*. Göran Adlén (Prisma)
* 2004 *Fri eller övergiven…* Mimmi Engestang (Ekerlids)
* 2003 *Guldfisk eller sardin*. Liza Rudolfsson (Ekerlids)
* 2002 *Från prat till resultat*. Gunnar Ekman. (Liber)
* 2001 *Lära kvinnor leda kvinnor*. Barbro Dahlbom-Hall (Natur och Kultur)
* 2000 Ingen pris utdelt
* 1999 *Fördel mångfald*. Daina Alm (Konsultförlaget Uppsala Publ.)
* 1998 Ingen pris utdelt
* 1997 *Framgångsrika företagskulturer*. Hans Krona (Ekerlids/Mån.affärer)
* 1996 Ingen pris utdelt
* 1995 *Framgångsmyten*. Stefan Boëthius (Svenska Dagbladet)
* 1994 *Hjärtoperationen*. Ulf Strömqvist (Liber – Hermod)
* 1993 Ingen pris utdelt
* 1992 *Konflikthanteringsboken*. Bo Ahrenfelt (Almquist & Wiksell)
* 1991 *Ledarskap och självinsikt*. Peter Bjerkeseth (Studentlitteratur)
* 1990 *Karriärer i kläm*. Claes Edlund (Norstedts Förlag)
* 1989 *Insläppt på försök*. Monica Boëthius (Rabén & Sjögren)

## Referanser
Idrosjøen

**Idrosjøen** (italiensk *Lago d'Idro*, og *Eridio* fra latin *Eridius lacus*) er en innsjø i provinsen Brescia (Lombardi) og i provinsen Trento (Trentino-Syd-Tirol).

Med en høyde på 368 meter over havet er innsjøen den høyestliggende innsjøen i Lombardia før Alpene. Innsjøen får hovedsakelig vann fra elven Chiese, som også er det eneste utløpet. Idrosjøen dekker et areal på 11,4 km² og er 122 meter på det dypeste. 

Rundt innsjøen ligger det skogkledde fjell. Den har en kystlinje på 24 km, som deles mellom fire kommuner: Idro, som har gitt navn til innsjøen, Anfo, Bagolino og Bondone.

Idrosjøen har alvorlige problemer med eutrofiering som følge av dårlige kloakksystemer rundt innsjøen og bruken av elvene inn i innsjøen for kunstig vanning. I tillegg blir elvene benyttet til produksjon av vannkraft. Innsjøen har derfor blitt en konflikt mellom miljømessige, jordbruks- og strømindustrienhensyn. 

## Referanser


## Eksterne lenker
* Idro 
* Salviamo il lago d’idro
Paddeteger

* *[[Gelastocoris]]*
* *[[Montandonius]]*
* *[[Nerthra]]*

**Paddeteger** (Gelastocoridae) er en gruppe av insekter som tilhører tegene, en gruppe av nebbmunner. 
Gruppen omfatter ca. 100 kjente arter fordelt på tre slekter, men ingen i Europa.

## Utseende
Middelsstore (6–15&nbsp;mm), kraftige, brunlige teger. Kroppen virker litt klumpete og pukkelrygget, og oversiden er ganske knudrete, så de kan minne om små padder, også i måten de beveger seg på. De er gjerne utmerket kamuflert der de kryper omkring. Fasettøynene er ganske store, nyreformede og utstående. Punktøyne (*ocelli*) finnes vanligvis, og antennene er fire-leddete, ganske korte og ikke synlige ovenfra. Pronotum er stort, mye bredere enn langt og bredere enn hodet, scutellum er nokså stort og trekantet. På frambeina er lårene og leggene omdannet til gripeorganer som de bruker for å fange byttedyr. Mellom- og bakbeina er slanke. Framføttene hos Gelastocorinae består av bare ett ledd, bakføttene er tre-leddete. Forvingene er vanligvis tydelig delt opp i corium, clavus og membran, mens bakvinger og flygemuskler gjerne er sterkt reduserte. Hos noen er forvingene samamnevokst til et kontinuerlig skjold.

## Levevis
Paddetegene lever i strandsonen ved ferskvann. I motsetning til de aller fleste andre vannteger (Nepomorpha) lever de ikke i vannet. De kryper rundt ved breddene og kan hoppe. Paddetegene er rovdyr som jakter på ulike virvelløse dyr, og åtseletere. De fleste lever på mudrete bredder der de kan grave ganger, men de kan også finnes langt fra vann mellom råtnende plantedeler og i kumøkk.

## Systematisk inndeling / europeiske arter
Paddetegene er systematisk plassert i gruppen vannteger (Nepomorpha), sammen med: vannskorpioner, kjempevannteger, Ochteridae, Aphelocheiridae, buksvømmere, vannrøvere, Potamocoridae, Pleidae, ryggsvømmere og Helotrephidae

Et latinsk familienavn ender med *...idae*, og et navn på en overfamilie på  *...oidea*.

* Nebbmunner (Hemiptera)
** delgruppe **[[teger]]** (Heteroptera) 
*** gruppe **[[vannteger]]** (Nepomorpha)
**** overfamilien Ochteroidea
***** familien paddeteger, Gelastocoridae
****** underfamilien Gelastocorinae
******* slekten *[[Gelastocoris]]* Kirkaldy
****** underfamilien Nerthrinae
******* slekten *[[Nerthra]]* Say, 1832
****** slekten *[[Montandonius]]* Melin

## Kilder
* Coulianos, C.-C. 1998. *Annotated Catalogue of the *Hemiptera-Heteroptera* of Norway*. Fauna Norv. Ser.B 45 (1-2), side 11-39
* Gjerde, Harald og Hågvar, Sigmund. 1985. *Vannteger unntatt buksvømmere (Corixidae*. Norsk entomologisk forening, Norske Insekttabeller Nr. 8, 8 sider.
* Australian Faunal Directory – Gelastocoridae (2002)

## Eksterne lenker
* 
* Norsk Entomologisk forening – for deg som vil lære mer om insekter.
* Bildegalleri over nordamerikanske arter: http://bugguide.net/node/view/158/bgimage
* Foto av *Gelastocoris* sp. fra California: https://web.archive.org/web/20091123120557/http://www.myrmecos.net/insects/Gelastocorid2.html
Tom Miller

**Thomas Miller** (født 30. juni 1890 i Motherwell, død 3. september 1958) var en skotsk fotballspiller.

Miller spilte for Larkhall Hearts, Third Lanark AC, Lanark United og Hamilton Academical FC før manager i Liverpool, Tom Watson, kjøpte ham for £400 i 1912.
Han var med og spilte i FA-cupfinalen 1914, men Liverpool tapte 0&ndash;1 mot Burnley. Karrieren ble avbrutt i fire år på grunn av første verdenskrig før han igjen kom tilbake til Liverpool. 

Han forlot Liverpool til fordel for rivalen Manchester United for £2000, som den gang var det meste United hadde betalt for en spiller. Da hadde han spilt 146 kamper og scora 56 mål for Liverpool.

Han spilte en sesong i Manchester United og spilte 27 kamper og scora åtte mål. Deretter ble han solgt til Heart of Midlothian FC i Skottland. Han spilte senere også for Torquay United og Raith Rovers FC.

Han spilte tre landskamper for .

## Referanser


## Eksterne lenker
*
Houppelande

**Houppelande**, eller **houpelande**, var en lang, vid kjortel eller kåpe som ble brukt som ytterdrakt av begge kjønn i den fransk-burgundiske overklassemoten i seinmiddelalderen, nærmere bestemt fra omkring 1370 til omkring 1450. Imidlertid var houppelanden et vanlig plagg fra 1300-tallet helt til slutten av 1500-tallet. Houppelandene var omfangsrike og hadde mange folder. De kunne også ha stående krage, høyt belte, slep og pelsverk. Ermene var vide, ofte slepende «engleermer», og ikke sjelden dekorert med karakteristiske fliker eller tunger langs kantene.

## Historikk og utbredelse
Houppelandene var typiske for den overdrevne gotiske klesmoten ved det burgundiske hoffet som preget store deler av Mellom-Europa. Mens renessansemoten var under utvikling i Italia, fikk gotikken en siste oppblomstring rundt handelsknutepunktene Brugge og Gent i Flandern på midten av 1400-tallet. I denne moten inngikk foruten houppelande blant annet snabelsko og spesielle hodeplagg som chaperon, sendelbinde og hennin. Stoffene var gjerne fargerike og overdådige. Mange plagg ble dessuten dekorert med bjeller eller kanter av flagrende tunger eller fliker i den såkalte flammegotikken.

Varianter av kjortelen ble videreført opp gjennom århundrene i form av side embetskapper for dommere og akademikere.

## Fotnoter

## Referanser


## Litteratur
* Ribiero, Aileen: *Dress and Morality*, Batsford, 1986, reprinted Berg, 2003, 
* Laver, James: *The Concise History of Costume and Fashion*, Abrams, 1979.

## Eksterne lenker
*
Ytre Stavanger prosti

**Ytre Stavanger prosti** er et tjenestedistrikt i Stavanger bispedømme  i Den norske kirke.  Prosten har sete i Madlamark menighet.  Prostiet ble opprettet 1. januar 2006, da 5 sogn fra Tungenes prosti (Madlamark, Hafrsfjord, Sunde, Tasta og Vardeneset) og 3 sogn fra Stavanger domprosti (Hinna, Hillevåg og Gausel) ble slått sammen til et nytt prosti. I denne prosessen ble også gamle Karmsund prosti delt i nye Haugesund og Karmøy prosti. Nåværende prost i Ytre Stavanger prosti er Tor Magne Nesvik. Tidligere prost er Stefan Emmerhof og  Sigfred Sørensen.
						
Prostiet er inndelt i sogn.  sognet er grunnenheten i Den norske kirke.  De som arbeider i kirken er enten tilsatt av sognet gjennom kirkelig fellesråd, eller de er tilsatt i prostiet.  De fleste prestene er ansatt i prostiet, og har sin tjeneste knyttet til et eller flere sogn.						
						
## Kirkesogn i Ytre Stavanger prosti
						
* Madlamark sogn 
* Hafrsfjord sogn
* Sunde sogn
* Tasta sogn
* Vardeneset sogn
* Hinna sogn
* Gausel sogn
* Hillevåg sogn

## Liste over sogn i Stavanger bispedømme
* Liste over sogn i Stavanger bispedømme

## Referanser


## Eksterne lenker
* Nettsiden til Den norske kirke
* Stavanger kirkelige fellesråd
Svenska Akademiens nordiske pris

**Svenska Akademiens nordiske pris** (Svensk navn: *Svenska Akademiens nordiska pris*) er en svensk  pris som ble innstiftet i forbindelse med Svenska Akademiens 200-årsjubileum i 1986 og midlene kommer fra Karin og Karl Ragnar Gierows donasjonsfond. Prisen omtales ofte som den "lille Nobel-prisen". Prisen deles ut til mottakere fra de nordiske landene, som har gjort en betydningsfull innsats innen noen av Akademiets virksomhets- eller interesseområder. Prisen er på  SEK (2015).

## Liste over prismottakere

## Referanser